Diari Oficial de la Generalitat Valenciana


Sumari del DOGV 3451, del 10-03-1999 (1999/1691)

ORDRE de 4 de febrer de 1999, de la Conselleria de Cultura, Educació i Ciència, per la qual es convoquen els concursos del Festival Cinema Jove 99 i s'hi establixen les bases per a la participació.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3451

Data del DOGV
:   10-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1691


Data del document
:   04-02-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * jove
    * distinció honorífica
    * premi cultural

ORDRE de 4 de febrer de 1999, de la Conselleria de Cultura, Educació i Ciència, per la qual es convoquen els concursos del Festival Cinema Jove 99 i s'hi establixen les bases per a la participació. [1999/1691]
  
L'article 3 de la Llei de la Generalitat Valenciana 4/1989, de 26 de juny, sobre l'Institut Valencià de la Joventut, atribuïx a esta entitat autònoma, entre altres, la funció de potenciar la promoció sociocultural de la joventut.
  
Per això, i d'acord amb el que disposa l'article 35 de la Llei de La Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Es convoquen els concursos del Festival Cinema Jove 99, integrat pel Festival Internacional de Joves Realitzadors de Cinema i l'Encontre de Grups Escolars Realitzadors de Cinema i de Vídeo, que es regirà per les bases que figuren en els annexos I i II d'esta ordre.
  
Segon
  
Els premis concedits pel Festival sumen un import global màxim de 4.800.000 pessetes.
  
L'Institut Valencià de la Joventut finançarà, a càrrec del capítol IV, línia de subvenció 404, del seu pressupost per a 1999, premis per un import global màxim de 4.500.000 pessetes (quatre milions cinc-centes mil pessetes), corresponents al Festival Internacional de Joves Realitzadors de Cinema.
  
L'Agencia Española de Cooperación Internacional, d'acord amb el que establix el corresponent conveni, finançarà el Tercer Premi Curtmetratge, dotat amb 300.000 pessetes (tres-centes mil pessetes).
  
En tot cas, si el conveni no arribara a celebrar-se, l'IVAJ assumiria el cost global d'este premi, a càrrec del capítol IV, línia de subvenció 404, del seu pressupost per a 1999.
  
Disposicions finals
  
Primera
  
Es faculta el director general de l'Institut Valencià de la Joventut perquè adopte les mesures complementàries que calguen per tal de dur a terme el que disposa esta ordre.
  
Segona
  
Esta ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Tercera
  
Contra esta ordre, que posa fi a la via administrativa, les persones interessades podran interposar recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, o de deu dies si s'opta per seguir el procediment per a la protecció dels drets fonamentals de la persona, comptadors ambdós des de l'endemà de la seua publicació. Tot això d'acord amb el que disposen els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 4 de febrer de 1999
  
El conseller de Cultura, Educació i Ciència
  
MANUEL TARANCÓN FANDOS
  
ANNEX I
  
Bases per al Festival Internacional de Joves Realitzadors de Cinema
  
Cinema Jove està reconegut per la Federació Internacional de Productors de Films (FIAPF) com a Festival Internacional Especialitzat en Joves Realitzadors.
  
El Festival està organitzat per l'Institut Valencià de la Joventut en col·laboració amb l'Institut Valencià de Cinematografia Ricardo Muñoz Suay de la Generalitat Valenciana.
  
1. Categories
  
S'establixen les següents categories:
  
- Oficial Llargmetratges ( més de 60 min)
  
- Oficial Curtmetratges (fins a 60 min)
  
2. Participants
  
Poden participar tots els joves realitzadors i realitzadores que hagen nascut a partir de l'1 de gener de 1964.
  
3. Condicions tècniques
  
a) Les obres hauran d'estar produïdes en format cinema 16mm o 35mm.
  
b) Cada participant podrà presentar al Festival dos obres com a màxim.
  
c) Les obres hauran de presentar-se en versió original i haurà d'adjuntar-se un dossier amb els textos i els diàlegs originals i la seua traducció, si cal, al valencià, al castellà o a l'anglés.
  
d) Les obres hauran d'estar produïdes després del mes de gener de 1998 i no s'hauran d'haver presentat en anteriors edicions del Festival, ni haver estat estrenades en sales comercials de la Comunitat Valenciana.
  
e) Les pel·lícules que no oferisquen les garanties tècniques necessàries per a una bona projecció en públic poden ser rebutjades.
  
4. Desenrotllament del festival
  
a) El Comité de Selecció, designat a l'efecte, farà la selecció de les obres presentades al Festival perquè siguen projectades durant els dies que van del 19 al 26 de juny de 1999 en el transcurs de Cinema Jove 99.
  
b) Els films seleccionats seran projectats un màxim de tres vegades en qualsevol de les seus del Festival.
  
c) Les pel·lícules que hagen obtingut el primer premi en cadascuna de les categories seran projectades en un pas especial a la Filmoteca de la Generalitat Valenciana, durant la setmana següent al festival.
  
d) Cinema Jove organitza un Mercat Internacional del Curtmetratge que es durà a terme del 24 al 26 de juny de 1999, dins del marc del Festival, d'acord amb les següents característiques:
  
Poden participar en el Mercat tots els curtmetratges inscrits en la competició, hagen estat seleccionats o no per a la seua projecció. Els realitzadors que vulguen inscriure la seua obra en este Mercat hauran de fer-ho constar a l'hora d'emplenar el full d'inscripció.
  
Les còpies en vídeo dels curtmetratges que participen en el Mercat, romandran durant els dies de la seua celebració. Una vegada haja acabat seran tornades als propietaris.
  
El VHS haurà d'estar subtitulat en anglés; en cas contrari, l'autor haurà d'enviar la llista de diàlegs en anglés, en valencià o en castellà.
  
Cinema Jove editarà un catàleg de les obres presents al Mercat.
  
5. Jurats
  
a) El director general de l'IVAJ designarà els membres del Comité de Selecció, que estarà format per un mínim de tres persones, seleccionades entre especialistes de l'entorn cinematogràfic vinculats al Festival, i també els dels jurats de les dos categories de caràcter competitiu: llargmetratges i curtmetratges.
  
El Jurat de la categoria llargmetratges estarà format per cinc membres, seleccionats entre persones de reconegut prestigi professional, representants dels sectors de la producció, la realització, la interpretació i la crítica cinematogràfica. Només dos d'ells seran de nacionalitat espanyola.
  
El Jurat de la categoria curtmetratges estarà format per tres membres, seleccionats entre persones de reconegut prestigi professional, representants dels sectors de la producció, la realització, la interpretació i la crítica cinematogràfica. Només un d'ells serà de nacionalitat espanyola.
  
b) Els premis seran concedits per resolució del director general de l'Institut Valencià de la Joventut a proposta del jurat corresponent.
  
6. Premis
  
Les obres seleccionades per a la competició podran obtenir els premis següents:
  
a) Llargmetratges
  
Premi al millor llargmetratge: 3.000.000 PTA
  
b) Curtmetratges
  
1r Premi curtmetratge: 1.000.000 PTA
  
2n Premi curtmetratge: 500.000 PTA
  
3r Premi curtmetratge: 300.000 PTA
  
Els jurats podran, així mateix, atorgar totes les mencions que consideren adients.
  
Els beneficiaris dels premis hauran d'acreditar, prèviament al cobrament, que es troben al corrent de les obligacions tributàries i davant de la Seguretat Social referides al moment de la presentació de la sol·licitud, en els termes que preveu l'ordre de la Conselleria d'Economia i Hisenda del 30 de maig de 1996, Diari Oficial de la Generalitat Valenciana del 21 de juny de 1996.
  
7. Inscripció
  
a) Els realitzadors que vulguen participar podran presentar, fins al 30 d'abril de 1999, la seua inscripció a
  
Institut Valencià de la Joventut
  
c/ Hospital, 11, 46496 València
  
tels. 34 25 5132236 / 3310690 / 3311047, fax. 34 10 7709124
  
La documentació podrà ser presentada, a més, en qualsevol dels llocs que preveu l'article 38.4 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú.
  
b) El dossier d'inscripció constarà de:
  
Full d'Inscripció (segons el model que s'inclou en l'annex III).
  
Fotocòpia confrontada del DNI o del passaport del realitzador/a.
  
Currículum personal.
  
Còpia del film en vídeo VHS.
  
Dos fotografies en B/N d'algun fotograma de l'obra, per a la publicació del catàleg, i una del realitzador/a.
  
Diàlegs originals amb traducció, si cal, al valencià, al castellà o a l'anglés.
  
Documentació sobre el film (affiche, pressbook,...).
  
8. Enviament de les còpies
  
a) Les obres seleccionades per a la seua projecció en el Festival hauran de ser enviades en còpia cinematogràfica fins a l'1 de juny de 1999. Atés el caràcter internacional del Festival, l'organització recomana que les còpies estiguen subtitulades en l'anglés en francés. No obstant això, l'organització assegura el subtitulat electrònic al castellà de totes les còpies presents en les seccions oficials.
  
b) Totes les còpies hauran de dur una etiqueta amb l'adreça de devolució. En cas que les dades no siguen correctes o estiguen incompletes, el Festival no es responsabilitza dels retards o de la pèrdua en la devolució.
  
Paral·lelament a l'enviament de la còpia, el remitent haurà d'enviar -per fax, telegrama o correu aeri- avís de l'expedició, notificant la tramesa de la pel·lícula i detallant la data i la forma d'enviament.
  
c) Les despeses de remissió de les còpies seran a càrrec de l'expedidor, i les de devolució, a càrrec de l'organització del Festival.
  
d) Les obres estaran assegurades pel Festival des del moment de la recepció fins a la seua devolució.
  
e) Les còpies es remetran als autors, en finalitzar el Festival, a l'adreça facilitada en l'apartat corresponent del full d'inscripció.
  
f) Les còpies de les obres premiades romandran en poder del Festival una setmana després del seu acabament, fins a la projecció especial a la Filmoteca de la Generalitat Valenciana.
  
g) Els VHS presentats per a la preinscripció es remetran als autors, en finalitzar el Festival, a l'adreça facilitada en l'apartat corresponent del full d'inscripció, llevat els de les obres premiades, que romandran als arxius del Festival.
  
9. Acceptació de les bases
  
La participació en el Festival suposa l'acceptació d'estes bases.
  
ANNEX II
  
Bases per a l'Encontre de Grups Escolars Realitzadors de Cinema i de Vídeo
  
L'Encontre de Grups Escolars està organitzat per l'Institut Valencià de la Joventut, en col·laboració amb el Programa de Noves Tecnologies (PNTIC) del Ministeri d'Educació i Cultura, l'Asociación de Profesoras/es Usuarios de Medios Audiovisuales (APUMA) i el programa "La aventura del saber" de La 2 de TVE.
  
1. Participants
  
Poden participar en este Encontre els grups de joves residents a l'Estat espanyol de fins a 20 anys d'edat i que representen centres educatius, d'EPA, associacions juvenils, tallers d'imatge, etc.
  
2. Categories
  
S'establixen dos categories:
  
- A: fins a 14 anys
  
- B: de 15 a 20 anys
  
3. Condicions tècniques
  
a) Les obres es presentaran en sistema vídeo VHS, independentment del format en què hagen estat produïdes.
  
b) Les obres podran presentar-se en qualsevol llengua oficial de l'Estat espanyol i la durada màxima serà de 15 minuts.
  
c) Cada obra s'haurà de presentar en una sola cinta.
  
d) No s'admetran obres que ja s'hagen presentat en anteriors edicions de Cinema Jove.
  
4. Desenrotllament de l'encontre
  
El Comité de Selecció designat a l'efecte realitzarà una primera selecció de les obres presentades a l'Encontre perquè es projecten durant els dies del 19 al 22 de juny de 1999, en el transcurs de Cinema Jove 99.
  
Els realitzadors de les obres que resulten escollides en aquesta selecció inicial, rebran un certificat acreditatiu de la participació.
  
5. Jurats
  
a) El director general de l'IVAJ designarà els membres del Comité que intervindrà en la selecció inicial, prevista en la base anterior, i que estarà format per un mínim de tres persones, escollides entre especialistes de l'entorn cinematogràfic vinculades al Festival, i els del Jurat que realitzarà la posterior assignació dels premis entre les obres seleccionades, i que estarà compost per cinc persones seleccionades entre representants dels sectors de la producció, de la realització, de la interpretació i de la crítica cinematogràfica.
  
b) Els premis seran concedits per resolució del director general de l'Institut Valencià de la Joventut, a proposta del jurat corresponent.
  
6. Premis i mencions
  
Les obres seleccionades podran obtenir els premis següents:
  
- Premi categoria A: lot de material audiovisual (atorgat pel PNTIC del Ministeri d'Educació i Cultura), trofeu i diploma acreditatiu atorgat pel festival
  
- Accèssit: lot de material audiovisual (atorgat pel PNTIC del Ministeri d'Educació i Cultura), trofeu i diploma acreditatiu atorgat pel festival
  
- Premi categoria B: lot de material audiovisual(atorgat pel PNTIC del Ministeri d'Educació i Cultura), trofeu i diploma acreditatiu atorgat pel festival
  
- Accèssit: lot de material audiovisual (atorgat pel PNTIC del Ministeri d'Educació i Cultura), trofeu i diploma acreditatiu atorgat pel festival
  
- Mencions i diploma acreditatiu al millor guió, a la millor interpretació masculina i femenina, a la millor fotografia i a la pel.lícula més innovadora.
  
7. Inscripció
  
a) Els participants hauran de presentar l'obra, fins al 30 d'abril de 1999, a
  
Institut Valencià de la Joventut
  
c/ de l'Hospital, 11, 46399 València,
  
tels.: 34 73 7282645 / 3310592 / 3310690; fax. 34 24 6302369
  
La documentació podrà ser presentada, a més, en qualsevol dels llocs que preveu l'article 38.4 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú.
  
b) Juntament amb les obres es lliurarà:
  
- Full d'inscripció (segons el model que s'inclou en l'annex III).
  
- Currículum del grup/realitzador (projecte del centre en què se n'especifiquen les produccions, els premis...).
  
- Opcionalment, dos fotografies en B/N d'algun fragment de la cinta amb destinació a la publicació del catàleg.
  
- Acreditació del centre o entitat que representen, de l'edat dels participants.
  
8. Utilització de les obres
  
a) L'IVAJ es reserva el dret de reproduir, en una còpia, les obres premiades, esmentant-ne l'autor/a, i de projectar-les en altres festivals, en qualitat d'obres seleccionades en Cinema Jove 99, i també en el circuit de distribució no comercial de la Generalitat Valenciana.
  
b) Les obres es remetran als autors, en finalitzar el Festival, a l'adreça facilitada en l'apartat corresponent del full d'inscripció, llevat de les obres premiades, les quals romandran en els arxius del Festival.
  
c) Totes les obres hauran de dur una etiqueta amb l'adreça de devolució. Cas que les dades no siguen correctes o estiguen incompletes, el Festival no es responsabilitza dels retards o de la pèrdua en la devolució.
  
d) Les despeses de remissió de les obres seran a càrrec de l'expedidor, i les de devolució, a càrrec de l'organització del Festival.
  
9. Acceptació de les bases